பின்னவருங் கற்க வுபதேசமாய்ப் பேசுகின்றேன் மன்னியசீர் வெண்பாவில் வைத்து. (01) பதப்பிரிப்பு: எந்தை திருவாய் மொழிப்பிள்ளை இன் அருளால் வந்த உபதேசமார்க்கத்தைச்- சிந்தை செய்து பின்னவரும் கற்க உபதேசமாய்ப் பேசுகின்றேன் மன்னிய சீர் வெண்பாவில் வைத்து. இதன்பொருள்: எமக்கு ஆசிரியரான திருவாய்மொழிப்பிள்ளை என்கின்ற திருமலையாழ்வாருடைய இன்னருளால் நமக்குக் கிடைத்த உபதேசவழியினைச் சிந்தித்துப் பின்புள்ளவர்களும் இதனைக் கற்கும்வண்ணம், நிலைத்தசிறப்புடைய வெண்பா யாப்பிலே அமைத்து உபதேச வடிவாய்ப் பேசுகின்றேன்- என்பதாம்.